Man har faktisk lavet en slags formel, der med nogenlunde sandsynlighed kan give et praj om barnets endelige højde som voksen. Sådan regner du ud, hvor højt dit barn bliver For drenge skal man tage mors højde + 13 cm + fars højde – og dele med to. Pigers sluthøjde bliver cirka fars højde - 13 cm + mors højde – og dele med to. Nu er der jo ikke tale om den evige sandhed. Nogle få bliver højere eller lavere end forventet, men formlen passer nogenlunde på de fleste. Er familiens medlemmer særligt høje, og bliver barnet meget højt, betragtes det som naturligt. Forventes højden at blive helt ekstrem, findes der dog behandlingsmuligheder. Højden vurderes ved de rutinemæssige børneundersøgelser. Ved ønske om at begrænse væksten, må en børnelæge vurdere situationen. Foreløbigt stort tillykke med det kommende barn. Med jeres gener bliver det sikkert en flot, høj pige eller dreng, og der skal jo være plads til alle typer – høje og lave, tykke og tynde.